17.7.2023.
LV
Eiropas Savienības Oficiālais Vēstnesis
C 252/31
Prasība, kas celta 2023. gada 26. aprīlī – Eiropas Komisija/Francijas Republika (Lieta C-268/23) (2023/C 252/34) Tiesvedības valoda – franču Lietas dalībnieki Prasītāja: Eiropas Komisija (pārstāvji: E. Sanfrutos Cano un C. Valero) Atbildētāja: Francijas Republika
Prasījumi Eiropas Komisijas prasījumi Tiesai ir šādi: — konstatēt, ka, neveikdama pasākumus, kas vajadzīgi, lai: — nodrošinātu, ka līdz 2000. gada 31. decembrim 23 šajā prasības pieteikumā paredzētajās aglomerācijās, kurās cilvēkekvivalents pārsniedz 15 000, savāktie komunālie notekūdeņi pirms novadīšanas tiek atkārtoti attīrīti atbilstoši Direktīvas 91/271/EEK (1) 4. pantam, ievērojot direktīvas I pielikuma B daļā noteiktos parametrus, vai tiem tiek veikta līdzvērtīga attīrīšana; — nodrošinātu, ka līdz 2005. gada 31. decembrim 6 šajā prasības pieteikumā paredzētajās aglomerācijās, kurās cilvēkekvivalents ir robežās no 10 000 līdz 15 000, savāktie komunālie notekūdeņi pirms novadīšanas tiek atkārtoti attīrīti atbilstoši Direktīvas 91/271 4. pantam, ievērojot direktīvas I pielikuma B daļā noteiktos parametrus, vai tiem tiek veikta līdzvērtīga attīrīšana; — nodrošinātu, ka līdz 2005. gada 31. decembrim 58 šajā prasības pieteikumā paredzētajās aglomerācijās, kurās cilvēkekvivalents ir robežās no 2 000 līdz 10 000 un kurās komunālie notekūdeņi tiek novadīti saldūdenī vai estuāros, savāktie komunālie notekūdeņi pirms novadīšanas tiek atkārtoti attīrīti atbilstoši Direktīvas 91/271 4. pantam, ievērojot direktīvas I pielikuma B daļā noteiktos parametrus, vai tiem tiek veikta līdzvērtīga attīrīšana; — nodrošinātu, ka līdz 1998. gada 31. decembrim 13 šajā prasības pieteikumā paredzētajās aglomerācijās, kurās cilvēkekvivalents pārsniedz 10 000 un kurās komunālie notekūdeņi tiek novadīti saņemošajos ūdeņos, kas ir kvalificēti kā “jutīgas zonas” Direktīvas 91/271 izpratnē, minētie notekūdeņi pirms novadīšanas tiek pakļauti stingrākai attīrīšanai nekā atkārtota attīrīšana vai līdzvērtīgai attīrīšanai saskaņā ar Direktīvas 91/271 5. pantu, ievērojot tās I pielikuma B daļā noteiktos parametrus; — nodrošināt, ka komunālo notekūdeņu attīrīšanas stacijas 87 šajā prasības pieteikumā paredzētajās aglomerācijās tiek projektētas, celtas, darbinātas un uzturētas, nodrošinot apmierinošu darbību visos parastajos vietējos klimata apstākļos, un ka to projektēšanā tiek ņemtas vērā piesārņojuma daudzuma izmaiņas dažādos gadalaikos saskaņā ar Direktīvas 91/271 10. pantu; — nodrošināt, ka kompetentās iestādes vai atbilstošās organizācijas uzrauga izplūdes no komunālo notekūdeņu attīrīšanas iekārtām 87 aglomerācijās, kas ir norādītas šajā prasības pieteikumā, lai pārliecinātos par atbilstību I pielikuma B daļā noteiktām prasībām saskaņā ar I pielikuma D daļā aprakstītajām kontroles procedūrām, kā tas ir prasīts Direktīvas 91/271 15. panta 1. punkta pirmajā ievilkumā; Francijas Republika nav izpildījusi pienākumus, kas tai ir noteikti Direktīvas 91/271 4. pantā un/vai 5. pantā kopsakarā ar I pielikuma B daļu, 10. pantu, kā arī tās 15. pantā kopsakarā ar I pielikuma B un D daļu, — piespriest Francijas Republikai atlīdzināt tiesāšanās izdevumus.
Pamati un galvenie argumenti Komisija izvirza četrus galvenos iebildumus.
Pirmkārt, Francijas Republika nav veikusi pasākumus, kas ir vajadzīgi, lai nodrošinātu, ka 87 aglomerācijās savāktie komunālie notekūdeņi pirms novadīšanas tiek atkārtoti attīrīti atbilstoši Direktīvas 91/271/EEK 4. pantam, ievērojot direktīvas I pielikuma B daļā noteiktos parametrus, vai tiem tiek veikta līdzvērtīga attīrīšana.